CELEX: 52020PC0185
Language: fi
Date: 2020-05-08
Title: Ehdotus NEUVOSTON PÄÄTÖS CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksella perustetussa CARIFORUM–EU-kauppa- ja kehityskomiteassa Euroopan unionin puolesta otettavasta kannasta palvelukaupan erityiskomitean perustamiseen

EUROOPAN KOMISSIO
            Bryssel 8.5.2020
            COM(2020) 185 final
            2020/0074(NLE)
            Ehdotus
            NEUVOSTON PÄÄTÖS
            CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksella perustetussa CARIFORUM–EU-kauppa- ja kehityskomiteassa Euroopan unionin puolesta otettavasta kannasta palvelukaupan erityiskomitean perustamiseen
            
               
         
         
            
               PERUSTELUT
            
            
               1.Ehdotuksen kohde
            
            
               Tämä ehdotus koskee päätöstä CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksen, jäljempänä ’sopimus’, 230 artiklalla perustetussa kauppa- ja kehityskomiteassa unionin puolesta otettavan kannan vahvistamisesta, silloin kun tämän elimen on määrä hyväksyä päätös sopimuksen mukaisen palvelukaupan erityiskomitean perustamisesta.
            
            
               2.Ehdotuksen tausta
            
            
               2.1.Euroopan unionin ja CARIFORUM-foorumin sopimus talouskumppanuussopimuksesta 
            
            
               CARIFORUM-valtioiden sekä Euroopan yhteisön ja sen jäsenvaltioiden välinen sopimus allekirjoitettiin 15. lokakuuta 2008. Sopimusta on sovellettu väliaikaisesti 29. joulukuuta 2008 alkaen.
            
            
               2.2.Kauppa- ja kehityskomitea
            
            
               Kauppa- ja kehityskomitea on perustettu sopimuksen 230 artiklalla. Komitea koostuu osapuolten edustajista, jotka ovat yleensä korkean tason virkamiehiä. Kauppa- ja kehityskomitea vastaa sopimuksen soveltamisalaan kuuluvista kauppa- ja kehitysasioista. Kauppa-asioiden osalta se valvoo sopimuksen määräysten (mukaan lukien palvelukauppaan liittyvät määräykset) täytäntöönpanoa ja asianmukaista soveltamista ja on vastuussa niistä. Kehitysasioiden osalta se avustaa CARIFORUM–EU-yhteisneuvostoa sopimuksen soveltamisalaan kuuluvaa kehitysyhteistyötä koskevien tehtävien suorittamisessa. 
            
            
               CARIFORUM–EU-yhteisneuvoston 17. toukokuuta 2010 annetussa päätöksessä N:o 1/2010 vahvistetaan kauppa- ja kehityskomitean työjärjestys sekä kaikkien niiden erityiskomiteoiden sovellettava työjärjestys, jotka voidaan perustaa sopimuksen 230 artiklan 4 kohdan nojalla.
            
            
               2.3.Suunniteltu kauppa- ja kehityskomitean säädös
            
            
               Sopimuksen 230 artiklan 4 kohdan nojalla kauppa- ja kehityskomitea voi hoitaessaan tehtäviään perustaa ja valvoa erityiskomiteoita tai -elimiä, joiden tehtävänä on käsitellä sen toimivaltaan kuuluvia asioita, sekä määrittää näiden kokoonpanon, tehtävät ja työjärjestyksen.
            
            
               Palvelukauppa on tärkeä osa-alue sopimuksen II osastossa, ja CARIFORUM on tunnustanut sen useissa kahdenvälisissä kokouksissa keskeiseksi kehityksensä ja talouskasvunsa kannalta. CARIFORUM–EU-yhteisneuvosto totesi marraskuussa 2017 tarpeen perustaa palvelukaupan erityiskomitea, jonka tehtävänä on käsitellä tarkemmin kaikkia sopimuksen soveltamisalaan kuuluvia palvelukauppaan liittyviä kysymyksiä. CARIFORUM–EU-kauppa- ja kehityskomitean kahdeksannessa vuosikokouksessa, joka pidettiin Saint Luciassa 6. joulukuuta 2018, tarkasteltiin tarkemmin kyseisen erityiskomitean tehtäviä ja kokoonpanoa. Erityiskomitean perustamista koskevan CARIFORUM–EU-kauppa- ja kehityskomitean päätöksen luonnos, joka on liitetty tähän ehdotukseen neuvoston päätökseksi, vastaa osapuolten aiheesta käymiä keskusteluja.
            
            
               Kaikkien CARIFORUM–EU-yhteisneuvoston päätöksellä 1/2010 hyväksytyn sopimuksen 230 artiklan 4 kohdan nojalla perustettavien erityiskomiteoiden työjärjestystä olisi sovellettava palvelukaupan erityiskomiteaan.
            
            
               Kauppa- ja kehityskomitea perustaa kaikki erityiskomiteat tai -elimet päätöksellä. Palvelukaupan erityiskomiteaa ehdotetaan perustettavaksi kauppa- ja kehityskomitean päätöksellä sen jälkeen, kun menettely on saatu päätökseen. 
            
            
               2.4.Yhdenmukaisuus muiden alaa koskevien politiikkojen säännösten kanssa 
            
            
               Unionin kanta on yhdenmukainen alaa koskevien politiikkojen säännösten kanssa.
            
            
               3.Unionin puolesta otettava kanta
            
            
               Tämä ehdotus koskee neuvoston päätöstä sopimuksella perustetussa kauppa- ja kehityskomiteassa unionin puolesta otettavan kannan vahvistamisesta, silloin kun tämän elimen on määrä antaa päätös palvelukaupan erityiskomitean perustamisesta. Otettavan kannan olisi perustuttava CARIFORUM–EU-kauppa- ja kehityskomitean päätöksen luonnokseen, joka on liitetty tähän ehdotukseen neuvoston päätökseksi.
            
            
               Päätösluonnoksessa kuvataan suunnitellun palvelukaupan erityiskomitean roolia, tehtäviä ja kokoonpanoa. Palvelukaupan erityiskomitean tehtävät määritetään päätösluonnoksen 2 artiklassa. Sen päätehtävinä ovat kaikkien sopimuksen II osan II osaston palvelukauppaan liittyvien näkökohtien tarkasteleminen, CARIFORUM–EU-kauppa- ja kehityskomitean avustaminen tällä alalla sekä suositusten antaminen CARIFORUM–EU-kauppa- ja kehityskomitealle ja kehitysyhteistyötä käsittelevälle tekniselle alakomitealle, jotta palveluja koskevien sopimuksen määräysten täytäntöönpanoa ja toimivuutta voidaan tehostaa.
            
         
         
            
               Komitean kokoonpano vahvistetaan 3 artiklassa, ja se muodostuu EU-osapuolen edustajista ja allekirjoittaneiden CARIFORUM-valtioiden edustajista.
            
            
               Päätösluonnoksessa myös täsmennetään, että palvelukaupan erityiskomitea toimii foorumina, jolla voidaan vaihtaa kokemuksia, tietoja ja parhaita käytänteitä sekä järjestää kuulemisia sopimuksen II osan II osastossa määrättyihin tavoitteisiin liittyvistä kysymyksistä, jotka liittyvät osapuolten väliseen kauppaan. Päätösluonnos vastaa osapuolten käymiä keskusteluja.
            
            
               4.Oikeusperusta
            
            
               4.1.Menettelyllinen oikeusperusta
            
            
               4.1.1.Periaatteet
            
            
               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.
            
            
               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  1
               .
            
            
               4.1.2.Soveltaminen tässä asiassa
            
            
               CARIFORUM–EU-kauppa- ja kehityskomitea on sopimuksella eli CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksella perustettu elin.
            
            
               Säädös, joka CARIFORUM–EU-kauppa- ja kehityskomitean on määrä antaa, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla sopimuksen 230 artiklan 4 kohdan mukaisesti.
            
            
               Suunnitellulla säädöksellä ei täydennetä eikä muuteta sopimuksen institutionaalisia rakenteita.
            
            
               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.
            
            
               4.2.Aineellinen oikeusperusta
            
            
               4.2.1.Periaatteet
            
            
               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.
            
            
               4.2.2.Soveltaminen tässä asiassa
            
            
               Suunnitellun säädöksen pääasiallinen tavoite ja sisältö liittyvät yhteiseen kauppapolitiikkaan.
            
            
               Sen vuoksi ehdotetun päätöksen aineellinen oikeusperusta on SEUT-sopimuksen 207 artiklan 4 kohdan ensimmäinen kohta.
            
            
               4.3.Toissijaisuusperiaate (jaetun toimivallan osalta)
            
            
               Yhteinen kauppapolitiikka kuuluu SEUT-sopimuksen 3 artiklan mukaan unionin yksinomaiseen toimivaltaan.
            
         
         
            
               4.4.Suhteellisuusperiaate
            
            
               Sopimuksen 230 artiklan 4 kohdan ja CARIFORUM–EU-kauppa- ja kehityskomitean työjärjestyksen mukaisesti tällainen ehdotus tarvitaan minkä tahansa erityiskomitean perustamiseksi.
            
            
               4.5.Toimintatavan valinta
            
            
               Tämä ehdotus noudattaa SEUT-sopimuksen 218 artiklan 9 kohtaa, jossa määrätään, että neuvosto tekee päätökset sopimuksella perustetussa elimessä unionin puolesta otettavista kannoista. Ei ole olemassa muuta oikeudellista välinettä, jota voitaisiin käyttää tässä ehdotuksessa esitetyn tavoitteen saavuttamiseksi. 
            
            
               4.6.Päätelmät
            
            
               Ehdotetun päätöksen oikeusperustana tulisi olla SEUT-sopimuksen 207 artiklan 4 kohdan ensimmäinen kohta yhdessä sen 218 artiklan 9 kohdan kanssa.
            
            
               5.Suunnitellun säädöksen julkaiseminen
            
            
               Suunniteltu säädös on aiheellista julkaista Euroopan unionin virallisessa lehdessä sen jälkeen, kun CARIFORUM–EU-kauppa- ja kehityskomitea on hyväksynyt sen.
            
            
               2020/0074 (NLE)
            
            
               Ehdotus
            
            
               NEUVOSTON PÄÄTÖS
            
            
               CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksella perustetussa CARIFORUM–EU-kauppa- ja kehityskomiteassa Euroopan unionin puolesta otettavasta kannasta palvelukaupan erityiskomitean perustamiseen
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen kohdan yhdessä sen 218 artiklan 9 kohdan kanssa,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               1)CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimus
                  2
               , jäljempänä ’sopimus’, allekirjoitettiin 15 päivänä lokakuuta 2008, ja sitä on väliaikaisesti sovellettu 29 päivästä joulukuuta 2008. 
            
            
               2)Sopimuksen 230 artiklan 4 kohdan mukaisesti CARIFORUM–EU-kauppa- ja kehityskomitea voi perustaa erityiskomiteoita käsittelemään toimivaltaansa kuuluvia asioita ja valvoa niitä. 
            
            
               3)Palvelukauppaan liittyvien sopimuksen näkökohtien käsittelemiseksi tehokkaammin olisi perustettava palvelukaupan erityiskomitea hoitamaan tehtäviä, jotka vahvistetaan tähän päätökseen liitetyssä luonnoksessa CARIFORUM–EU-kauppa- ja kehityskomitean päätökseksi.
            
            
               4)On aiheellista määrittää kanta, joka otetaan unionin puolesta CARIFORUM–EU-kauppa- ja kehityskomiteassa palvelukaupan erityiskomitean perustamiseen.
            
         
         
            
               5)CARIFORUM–EU-kauppa- ja kehityskomiteassa unionin puolesta otettavan kannan olisi perustuttava tähän liitettyyn päätösluonnokseen,
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksella perustetussa CARIFORUM–EU-kauppa- ja kehityskomiteassa unionin puolesta otettava kanta palvelukaupan erityiskomitean perustamiseen perustuu tähän päätökseen liitettyyn CARIFORUM–EU-kauppa- ja kehityskomitean päätösluonnokseen.
            
            
               Unionin edustajat CARIFORUM–EU-kauppa- ja kehityskomiteassa voivat sopia CARIFORUM–EU-kauppa- ja kehityskomitean päätösluonnokseen tehtävistä vähäisistä muutoksista ilman uutta neuvoston päätöstä.
            
            
               2 artikla
            
            
               Kun CARIFORUM–EU-kauppa- ja kehityskomitean päätös on hyväksytty, se julkaistaan Euroopan unionin virallisessa lehdessä.
            
            
               3 artikla
            
            
               Tämä päätös on osoitettu komissiolle.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Unionin tuomioistuimen tuomio, 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta. 
               
               
                  
                     (2)
                  
                        EUVL L 289, 30.10.2008, s. 3.
               
            
      
    ---documentbreak--- 
      
         
               EUROOPAN KOMISSIO
            Bryssel 8.5.2020
            COM(2020) 185 final
            LIITE
            asiakirjaan
            Ehdotus neuvoston päätökseksi
            CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksella perustetussa CARIFORUM–EU-kauppa- ja kehityskomiteassa Euroopan unionin puolesta otettavasta kannasta palvelukaupan erityiskomitean perustamiseen
            
               
         
         
            
               LIITEASIAKIRJA
            
            
               LUONNOS
            
            
               CARIFORUM-valtioiden sekä Euroopan yhteisön ja sen jäsenvaltioiden välisellä talouskumppanuussopimuksella perustetun CARIFORUM–EU-KAUPPA- JA KEHITYSKOMITEAN PÄÄTÖS N:o …/2020 
            
            
               palvelukaupan erityiskomitean perustamisesta
            
            
               CARIFORUM–EU-KAUPPA- JA KEHITYSKOMITEA, joka
            
            
               ottaa huomioon CARIFORUM-valtioiden sekä Euroopan yhteisön ja sen jäsenvaltioiden välisen talouskumppanuussopimuksen, jäljempänä ’sopimus’, ja erityisesti sen 230 artiklan 4 kohdan a alakohdan,
            
            
               ottaa huomioon CARIFORUM–EU-kauppa- ja kehityskomitean työjärjestyksen, joka vahvistettiin 17 päivänä toukokuuta 2010 annetulla CARIFORUM–EU-yhteisneuvoston päätöksellä N:o 1/2010, ja erityisesti sen 11 artiklan, 
            
            
               sekä katsoo seuraavaa:
            
            
               CARIFORUM-EU-yhteisneuvosto sopi 17 päivänä marraskuuta 2017 pidetyssä neljännessä kokouksessaan, että on aiheellista perustaa palvelukaupan erityiskomitea, joka käsittelee palvelukauppaan liittyviä kysymyksiä, palveluja koskevien sopimuksen määräysten tavoitteiden saavuttamiseksi,
            
            
               ON PÄÄTTÄNYT SEURAAVAA: 
            
            
               1 artikla
            
            
               1.Perustetaan palvelukaupan CARIFORUM–EU-erityiskomitea suorittamaan 2 artiklassa vahvistetut tehtävät.
            
            
               2.Palvelukaupan CARIFORUM–EU-erityiskomitea toimii myös foorumina, jolla osapuolet vaihtavat kokemuksia, tietoja ja parhaita käytänteitä sekä kuulevat toisiaan sopimuksen II osan II osastossa määrättyihin tavoitteisiin liittyvistä kysymyksistä, jotka liittyvät osapuolten väliseen kauppaan.
            
            
               2 artikla
            
            
               Palvelukaupan CARIFORUM-EU-erityiskomitea 
            
            
               a)tarkastelee kaikkia sopimuksen II osan II osaston näkökohtia, jotka liittyvät palvelukauppaan;
            
            
               b)tarkastelee yleisesti kaikkia muita sopimuksen näkökohtia, jotka liittyvät palvelukauppaan, mukaan lukien kulttuuriyhteistyötä koskevassa pöytäkirjassa III oleva 5 artikla;
            
            
               c)osallistuu vuoropuheluun ja tietojen vaihtoon sopimuksen soveltamisalaan kuuluvissa palvelukauppaan liittyvissä kysymyksissä, mukaan lukien seuraavilla aloilla:
            
            
               i)palvelukauppaa osapuolten alueella koskevan sääntelykehyksen kehittäminen ja täytäntöönpano yhteisön, kansallisella ja alueellisella tasolla;
            
         
         
            
               ii)sopimuksen soveltamisalaan kuuluvat palvelukauppaan ja eri palvelualojen markkinakehitykseen liittyvät kysymykset;
            
            
               iii)kaikki seikat, jotka voivat vaikuttaa palveluja koskevien määräysten tavoitteiden saavuttamiseen;
            
            
               d)seuraa ja arvioi sopimuksen palveluja koskevien määräysten vaikutusta osapuolten talouteen;
            
            
               e)avustaa CARIFORUM–EU-kauppa- ja kehityskomiteaa seuraavissa tehtävissä:
            
            
               i)palveluihin liittyvien sopimuksen määräysten täytäntöönpanon ja asianmukaisen soveltamisen valvonta ja niistä vastaaminen, soveltamisesta saatujen tulosten arviointi sekä ensisijaisista yhteistyökohteista keskusteleminen ja yhteistyökohteita koskevien suositusten tekeminen samalla alalla;
            
            
               ii)toimenpiteiden toteuttaminen, jotta vältettäisiin ja ratkaistaisiin palveluihin liittyvien sopimuksen määräysten tulkinnasta tai soveltamisesta mahdollisesti syntyvät riidat sopimuksen III osan määräysten mukaisesti;
            
            
               iii)palvelualan kauppaa, investointeja ja liiketoimintamahdollisuuksia osapuolten välillä helpottavista toimista keskusteleminen ja niiden toteuttaminen; sekä
            
            
               f)antaa CARIFORUM–EU-kauppa- ja kehityskomitealle ja kehitysyhteistyötä käsittelevälle tekniselle alakomitealle suosituksia, joilla pyritään parantamaan palveluja koskevien sopimuksen määräysten täytäntöönpanoa ja toimivuutta.
            
            
               3 artikla
            
            
               Palvelukaupan erityiskomitea koostuu EU-osapuolen edustajista sekä sopimuksen allekirjoittaneiden CARIFORUM-valtioiden edustajista.
            
            
               4 artikla
            
            
               Tämä päätös tulee voimaan [...] päivänä [...]kuuta […].
            
            
               Tehty […] […] päivänä […]kuuta 2020.
            
            
                     
                        CARIFORUM-valtioiden puolesta
                     
                  
                  
                     
                        EU-osapuolen puolesta